b"\n_START_ARTICLE_\nCorriol de Magallanes\n_START_SECTION_\nH\xc3\xa0bitat i distribuci\xc3\xb3\n_START_PARAGRAPH_\nViu a la vora de llacunes i llacs salobres, visitant en hivern les zones costaneres._NEWLINE_La distribuci\xc3\xb3 \xc3\xa9s molt restringida, habitant l'extrem sud del Continent americ\xc3\xa0, fins a la Terra del Foc. Tamb\xc3\xa9 a les Malvines. Fa alguns moviments cap al Nord en hivern.\n_START_SECTION_\nReproducci\xc3\xb3\n_START_PARAGRAPH_\nPonen habitualment dos ous de color gris amb fines taques fosques, en una depressi\xc3\xb3 sobre pis de sorra. Els dos pares coven els ous i curen de les cries.\n_START_SECTION_\nAlimentaci\xc3\xb3\n_START_PARAGRAPH_\nS'alimenten de min\xc3\xbasculs crustacis de les llacunes, que troben voltejant pedres i algues, a la manera dels remena-rocs.\n_START_SECTION_\nTaxonomia\n_START_PARAGRAPH_\nSe l'ha classificat com una subfam\xc3\xadlia dels qui\xc3\xb2nids (Chionidae) o com una fam\xc3\xadlia independent."